Film tjedna: The Constant Gardener
Međunarodna politička intriga i urotničko djelovanje velikih korporacija isprepliću se u provokativnoj filmskoj adaptaciji romana engle
Justin Quayle – u interpretaciji Ralpha Fiennesa karijerni je diplomat, vrlo blage naravi, čije su jedine životne radosti vezane uz vedru suprugu Tessu i njegov hob i- vrtlarstvo – kojim se bavi gdjegod se nađe raspoređen po službi. Po dolasku u Keniju, on se smjerno laća svojih redovitih dnevnih poslova, ali, Tessa – koju tumači Rachel Weisz – otkriva vlastitu strast za kulturu i ljude koji su joj potpuno strani. Putujući u zabito selo s lokalnim liječnikom, Tessa otkriva strašnu tajnu: jedna međunarodna farmaceutska kompanija nezakonito testira lijekove na lokalnom stanovništvu, koje ništa ne sumnja. To ju saznanje košta života, a Justina otputi na očajničko putovanje da razotkrije zavjeru i pronađe ubojice svoje supruge. Ralph Fiennes kaže da Justina Quaylea nikada nije doživljavao kao običnog čovjeka. Ali, Quayle nije niti junak - ističe ovaj glumac, koji je dva puta bio nominiran za Oskara. Rachel Weisz kaže da je bilo važno interpretirati lik Tesse kao osobe koja ima mane, ali ju i motivira nevjerojatna potreba da ispravlja nepravde. Autor romana, John le Carre rekao je da je njezin lik temeljio na stvarnoj osobi – aktivistici za ljudska prava i prava izbjeglica Yvette Pierpaoli. Film "The Constant Gardener" prvi je film na engleskom jeziku za brazilskog redatelja Fernanda Meirellesa koji u zagonetnom naslovu filma nalazi posebno značenje. "The Constant Gardener" je sniman na lokacijama u Keniji, a međunarodna glumačka postava uključuje i Amerikanca Dannyja Hustona kao Justinovog šefa diplomata, te francuskog glumca, rodom iz Benina, Huberta Koundea koji tumači lik dr. Arnolda Bluhma, liječnika s kojim Tessa istražuje i razotkriva nezakonito testiranje lijekova.